**Автотранспорт чараларының төтен газларындагы пычраткыч матдәләрнең билгеләнгән нормативларын үтәүгә күзәтчелек буенча 2015 елда үткәрелгән оператив-профилактик чараларның нәтиҗәләре турында
белешмә**

Автотранспортның атмосфера һавасы торышына тискәре йогынтысын киметү макса­тыннан Татарстан Экология һәм табигый байлыклар министрлыгы хезмәткәрләре, МВД Юл хәрәкәте куркынычсызлыгы дәүләт инспекциясенең Татарстан идарәсе белән берлектә, 2015 елның 1 июненнән 30 сентябренә кадәр автотранспорт чараларының төтен газларындагы пычраткыч матдәләрнең билгеләнгән нормативларын үтәүгә күзәтчелек буенча оператив-профилактик чаралар үткәрде.

Әлеге чаралар барышында Татарстанның үз балансында автотранспорт чаралары булган 34 предприятиесе тикшерелде. Линиягә чыкканда 290 автомобильгә инструменталь контроль ясалды, шулардан 46 автомобиль, ягъни барлык тикшерелгәннәрнең 15.9%ы билгеләнгән нормативларга туры килмәде.

Моннан тыш, Казан, Чаллы, Түбән Кама, Әлмәт, Азнакай, Арча, Буа, Чистай, Бөгелмә шәһәрләренең автомобиль юлларында эксплуатациядә булган 5805 автомобильнең төтен газларындагы пычраткыч матдәләргә контроль ясалып, 846 автомобильнең, ягъни 14.6%ының токсик матдәләр һәм төтен нормаларын уздыруы ачыкланды.

Югарыда әйтелгән оператив-профилактик чаралар кысаларында республика предприятие­ләрендә һәм автомобиль юлларында барлыгы 6160 автомобиль тикшерелде, шулардан 893 автомобиль, ягъни 14.5%ы төтен газлары белән пычраткыч матдәләр чыгару норма­тив­ларына туры килмәде.

Үткәрелгән тикшерү нәтиҗәләре буенча Министрлыкның дәүләт инспекторлары төтен газларында пычраткыч матдәләр күләме артык булган транспорт чараларын линиягә чыгару, эксплуатацияләү буенча, һава саклау законнарын бозган өчен, 894 беркетмә төзеде, шуларның 46сы – вазифалы затларга, 848е – физик затларга карата.